Babelscape/SREDFM huggingface dataset:
Φράνιο Κουκούλιεβιτς

Ο Φράνιο Κουκούλιεβιτς ("κυριλλικό αλφάβητο : Фрањо Кукуљевић, λατινικό αλφάβητο : Franjo Kukuljević") (Ζάγκρεμπ Αυστροουγγαρίας, 7 Οκτωβρίου 1909 – Γιοχάνεσμπουργκ, 8 Νοεμβρίου 2002), ήταν πρώην Γιουγκοσλάβος αθλητής της αντισφαίρισης. Έπαιξε για τη Γιουγκοσλαβική ομάδα στο Κύπελλο Ντέιβις από το 1930 έως το 1939. Ήταν 13 φορές πρωταθλητής Γιουγκοσλαβίας, μία στο απλό, έξι στο διπλό και έξι στο μικτό διπλό, συνήθως με συμπαίκτη την Βλάστα Κόστιτσα. Ήταν επίσης πρωταθλητής Ολλανδίας, Ινδίας και Δανίας.

Κέρδισε τον πρώτο του τίτλο στο πρωτάθλημα Γιουγκοσλαβίας το 1929 και αμέσως καλέστηκε στην εθνική για το κύπελλο Ντέιβις του 1930. Το 1930 επιλέχθηκε για να εκπροσωπήσει τη Γιουγκοσλαβία στους εναρκτήριους Βαλκανικούς Αγώνες της Αθήνας, με τους Φράνιο Σέφερ και Βλάστα Κόστιτσα.

Το 1931 το Ζάγκρεμπ αγωνίστηκε για το κύπελλο Ντέιβις εναντίον της Ιαπωνίας, ενώ αγωνίστηκε ξανά κατά τη διάρκεια των Βαλκανικών Αγώνων. Το 1932 δημιουργήθηκε αντιπαλότητα μεταξύ του Κουκούλιεβιτς και του ανερχόμενου ταλέντου Φράνιο Πούντσετς. Συναντήθηκαν σε δύο αξιοσημείωτους τελικούς, πρώτα στο διεθνές πρωτάθλημα της Γιουγκοσλαβίας και στη συνέχεια στο εθνικό πρωτάθλημα. Και στις δύο συναντήσεις ο Κουκούλιεβιτς νίκησε. 

Την περίοδο 1933-1934 είχε μία παρακμή στην καριέρα του καθώς αφήνοντας ελεύθερο το πεδίο στον Πούντσετς να νικήσει στο απλό του εθνικού πρωταθλήματος. Αφού ταξίδεψε στην Αίγυπτο τραυματίστηκε κι έχασε την υπόλοιπη αγωνιστική χρονιά. Το 1935 κέρδισε το πρωτάθλημα στο διπλό με συμπαίκτη τον Σέφερ. Στο μικτό διπλό ήταν πρώτος στο Ολλανδικό πρωτάθλημα. Στο Πρωτάθλημα αντισφαίρισης Ανατολικής Μεσογείου το 1936 ήταν δεύτερος στο διπλό με συμπαίκτη τον Γιώργο Νικολαΐδη.

Το 1937 στο πρωτάθλημα του Γουίμπλεντον συναντήθηκε με τον Μαντανσινχγί (Madansinhji), τον Μαχαραγιά του Κούτς, με τον οποίο έπαιξε συμπαίκτης στο διπλό, κι από εκεί έγιναν φίλοι δια βίου. Στη συνέχεια διεκδίκησε τον τίτλο στο απλό του Ολλανδικού πρωταθλήματος, ταξίδεψε στο Ντίσελντορφ κερδίζοντας τον τίτλο στο εκεί τουρνουά. Έγινε και Δανός πρωταθλητής στην Κοπεγχάγη αφού αντιμετώπισε τον συμπατριώτη του Γιόσιπ Παλάντα στον τελικό. Στα διπλά κέρδισε το πρωτάθλημα της Νότιας Σουηδίας. Στη συνέχεια ταξίδεψε ξανά στην Ινδία και στο Νεπάλ και στη συνέχεια ταξίδεψε στις Φιλιππίνες και την Ιαπωνία για να συμμετάσχει σε διεθνή τουρνουά.

Το 1938 έφτασε στον τελικό της Ευρωπαϊκής ζώνης του κυπέλλου Ντέιβις με τον Πούντσετς και και τον Παλάντα όπου έχασαν μόνο από τη Γερμανία στο Βερολίνο. Το 1939 έφτασε στα προημιτελικά του Γουίμπλεντον, ενώ μαζί με την Σιμόν Ματιέ ήταν επιλαχόντες στο γαλλικό Όπεν στο μεικτό διπλό του 1939.

Το 1943 εξακολουθούσε να εργάζεται στο ανεξάρτητο κράτος της Κροατίας. Έπαιξε στο Gödöllő όπου έχασε στο διπλό με συμπαίκτη τον Γόσιπ Σάριτς. Το 1948 πρόσθεσε το πρωτάθλημα της Βόρειας Αγγλίας στα βραβεία του.

Ο Κουκούλιεβιτς είχε έναν αδελφό που ονομαζόταν Τόμισλαβ. Μετά τον Β΄ παγκόσμιο πόλεμο μετανάστευσαν στη Νότιο Αφρική όπου εργάστηκε ως έμπορος και παντρεύτηκε την Λιούμπα. Πέθανε το 2002 στο Γιοχάνεσμπουργκ της Νότιας Αφρικής.
Μπίργιερ Γιαρλ

thumb|right|250px|Ανδριάντας με φανταστική αναπαράσταση του Μπίργιερ Γιαρλ στην Στοκχόλμη.
Ο Μπίργιερ Γιαρλ ή Μπίργιερ Μάγκνουσον ("Birger jarl" ή "Birger Magnusson", περί το 1210 - 21 Οκτωβρίου 1266) ήταν Σουηδός πολιτικός που διετέλεσε Γιαρλ της Σουηδίας, ιδρυτής του βασιλικού Οίκου των Μπγιέλμπο και έπαιζε κυρίαρχο ρόλο στην πολιτική ενοποίηση της Σουηδίας. Με δυο μεγάλες Σουηδικές Σταυροφορίες κατόρθωσε να προσαρτήσει τη Φινλανδία ενώ φέρεται και ως ο ιδρυτής της Στοκχόλμης (1250), ο Μπίργιερ χρησιμοποίησε τον Λατινικό τίτλο του δούκα σε παρόμοια μορφή που τον χρησιμοποιούσαν οι Ευρωπαίοι δούκες της εποχής του, ο Μπίργιερ Γιαρλ γεννήθηκε και μεγάλωσε στο Μπγιέλμπο πόλη από την οποία πήρε το όνομα και η δυναστεία του.
Γιάννης Βασίλης

Ο Γιάννης Βασίλης (γεννημένος ως Ιμπραήμ Γιαϊλαλί) (Μπάφρα, 1974) είναι Τούρκος ακτιβιστής ελληνικής καταγωγής. Γεννήθηκε το 1974 στην Μπάφρα της Σαμψούντας.

Τον Απρίλιο του 1994 παρουσιάστηκε στον τουρκικό στρατό και κατατάχτηκε στις τουρκικές ειδικές δυνάμεις όπου εκπαιδεύτηκε ως ελεύθερος σκοπευτής. Έπεσε αιχμάλωτος στα χέρια των Κούρδων το Σεπτέμβρη του 1994 για δυο χρόνια και τρεις μήνες, και κατά τη διάρκεια της αιχμαλωσίας του άρχισε να αναπτύσσει φιλειρηνικά ιδεώδη και να αποστρέφεται τον πόλεμο. Σημαντική για την εξέλιξή του υπήρξε η ανακάλυψη της ελληνικής του ταυτότητας και της ποντιακής του καταγωγής. Ενημερώθηκε για αυτή από δημοσιογράφους οι οποίοι είχαν έρθει σε επαφή με την οικογένειά του, τότε άλλαξε το όνομα του από Ιμπραήμ σε Γιάννης. Όταν άρχισε να κάνει διαδηλώσεις εναντίον του πολέμου, βασανίστηκε, καταδικάστηκε και έμεινε πάνω από τρεις μήνες έγκλειστος σε στρατιωτικές φυλακές. Η τουρκική κυβέρνηση συνέχισε την καταδίωξή του και μετά το πέρας της στρατιωτικής του θητείας. Μετά το τουρκικό συνταγματικό δημοψήφισμα του 2017 φυλακίστηκε για μια ακόμα φορά και παραμένει έγκλειστος σε τουρκικές στρατιωτικές φυλακές.
N-Gage

300px|thumb|Ένα "N-Gage".
Το N-Gage είναι ένα smartphone και φορητή κονσόλα βιντεοπαιχνιδιών από τη Nokia, το οποίο ανακοινώθηκε στις 4 Νοεμβρίου του 2002 και κυκλοφόρησε στις 7 Οκτωβρίου του 2003. Εκτελείται στην αρχική πλατφόρμα Series 60 στο Symbian OS v6.1.

Το N-Gage προσπάθησε να προσελκύσει τους παίκτες μακριά από το Game Boy Advance της Nintendo, συμπεριλαμβάνοντας λειτουργίες κινητού τηλεφώνου. Αυτό δεν ήταν επιτυχές, εν μέρει επειδή τα κουμπιά που σχεδιάστηκαν για ένα τηλέφωνο δεν ήταν κατάλληλα για παιχνίδια και όταν χρησιμοποιούταν ως τηλέφωνο και το αρχικό N-Gage περιγράφηκε σαν να μοιάζει με τάκο, το οποίο οδήγησε στο ψευδώνυμο "taco phone".

Η Nokia κυκλοφόρησε το N-Gage QD το 2004 ως επανασχεδιασμός του αρχικού N-Gage, βελτιώνοντας ευρέως επικριμένα ζητήματα και προβλήματα σχεδίασης. Ωστόσο, το νέο μοντέλο δεν μπόρεσε να επιδράσει και με μόλις 2 εκατομμύρια μονάδες που πωλήθηκαν στα δύο χρόνια του, το N-Gage και το μοντέλο QD ήταν μια εμπορική αποτυχία, που δεν μπόρεσε να προκαλέσει τον ανταγωνιστή της Nintendo. Το N-Gage αποσύρθηκε το Νοέμβριο του 2005, με τη Nokia να μετακινεί τις δυνατότητές της σε επιλεγμένα smartphone με Series 60. Αυτό ανακοινώθηκε ως η πλατφόρμα N-Gage ή "N-Gage 2.0" το 2007, συνεχίζοντας το όνομα N-Gage.
Φριμπούρ

Το Φριμπούρ (γαλλικά "Fribourg") ή Φράιμπουργκ (γερμανικά "Freiburg") είναι πόλη στην δυτική Ελβετία. Πρωτεύουσα του καντόνιου του Φριμπούρ. 

Ο πληθυσμός της πόλης είναι πολυγλωσσικός.58% τους κατοίκους μιλούν γαλλίκα, 22% - γερμανικά, 5% - ιταλικά.

Η πόλη βρίσκεται στο νότιοδυτικό τμήμα του ελβετικού οροπέδιου, στις όχθες του ποταμού Ζάνε.
Μάγκνους Γ΄ της Σουηδίας

Ο Μάγκνους Γ΄ της Σουηδίας ή Μάγκνους Λαντουλός ("Magnus Ladulås", 1240 - 18 Δεκεμβρίου 1290) βασιλιάς της Σουηδίας (1275-1290) από τον Οίκο του Μπγιέλμπο, ήταν ο πρώτος βασιλιάς της Σουηδίας με το όνομα Μάγκνους, ο οποίος δεν θεωρείται σφετεριστής. Το προσωνύμιο "Λαντουλός" οφείλεται στη διάταξη (1279-1280) που ελευθέρωνε την γεωργία από το δικαίωμα να παρέχει τροφή σε ταξιδιώτες, επισκόπους και ευγενείς, ενώ άλλη θεωρία το μεταφράζει ως παραφθορά του "Λαδίσλαος", λόγω της σλαβικής καταγωγής του.
Τζέιμι Όλιβερ

Ο Τζέιμι Όλιβερ (James Trevor "Jamie" Oliver, MBE) είναι βρετανός σεφ, εστιάτορας και τηλεοπτική προσωπικότητα.

Γεννήθηκε στις 27 Μαΐου 1975 στο Clavering του Ηνωμένου Βασιλείου. Είναι κυρίως γνωστός για την τυπική αγγλική μαγειρική του στα εστιατόρια του και στις τηλεοπτικές εκπομπές που παρουσιάζει.
Έχει σπουδάσει μαγειρική στο Λονδίνο και στην συνέχεια πήρε την μαγειρική διαπίστευση του ως ζαχαροπλάστης στο εστιατόριο του Antonio Carluccio. Έπειτα εργάστηκε ως βοηθός σεφ στο River Cafe όπου και εντοπίστηκε από το BBC και το 1999 έκανε το ντεμπούτο του στο τηλεοπτικό σόου The Naked Chef. Ακολούθησε το πρώτο του βιβλίο το οποίο έγινε Νο.1 σε πωλήσεις στο Ηνωμένο Βασίλειο. Μέτα από σειρά εκπομπών του Naked Chef ο Jamie Oliver έκλεισε συμφωνίες με πολλές εταιρίες και ενίσχυσε την τηλεοπτική του παρουσία συμπεριλαμβανομένου ενός ντοκιμαντέρ με τον τίτλο Jamie's Kitchen, που του χάρισε μια πρόσκληση από τον τότε Βρετανό Πρωθυπουργό. Τον Ιούνιο του 2003 ο Όλιβερ έγινε Μέλος της Τάξης της Βρετανικής Αυτοκρατορίας και το 2005 ξεκίνησε μια καμπάνια με τίτλο Feed Me Better με στόχο να κινητοποιήσει τα παιδιά στην Βρετανία να τρώνε υγιεινά και να αποφεύγουν το "junk food". Η καμπάνια αυτή τελικά υποστηρίχθηκε από την Βρετανική κυβέρνηση.

Κατηγορία:Σεφ
Χανάτο του Άστραχαν

Το Χανάτο του Άστραχαν (ταταρικά: Xacitarxan Hanlığı) ήταν ένα ταταρικό κράτος που εμφανίστηκε μετά την κατάρρευση της Χρυσής Ορδής. Το χανάτο υπήρξε τον 15ο και 16ο αιώνα στην περιοχή δίπλα στο στόμιο του ποταμού Βόλγα, όπου βρίσκεται η σύγχρονη πόλη του Άστραχαν. Οι χάνοι του ήταν απόγονοι του Τουγκ Τεμύρ, 13ου γιου του Ζούτσι και εγγονού του Τζένγκις Χαν.

Το χανάτο ιδρύθηκε τη δεκαετία του 1460 από τον Κασίμ Α΄ του Άστραχαν. Πρωτεύουσά του ήταν η πόλη Χατζιταρχάν, γνωστή ως Άστραχαν στα ρωσικά χρονικά. Η περιοχή του περιελάμβανε την κοιλάδα του Κάτω Βόλγα και το δέλτα του ποταμού (δηλ. σχεδόν το σύνολο της σημερινής περιφέρειας Άστραχαν της Ρωσίας), ενώ περιελάμβανε επίσης και τη στεπώδη περιοχή στη δεξιά όχθη του Βόλγα, τη σημερινή περιοχή Καλμυκία. Η βορειοδυτική ακτογραμμή της Κασπίας Θάλασσας αποτελούσε το νότιο σύνορο του χανάτου, ενώ στα δυτικά συνόρευε με το Χανάτο της Κριμαίας. Στα νότια συνόρευε με το Βασίλειο της Γεωργίας και στα βορειοανατολικά με την Ορδή Νογκάι (μια συνομοσπονδία περίπου 18 τουρκικών και μογγολικών φυλών).
Σαρλ Φρεντερίκ Πετί

Ο Σαρλ Φρεντερίκ Πετίτ (6 Μαΐου 1857 - 19 Φεβρουαρίου 1947) ήταν Γάλλος τοξοβόλος. Συμμετείχε στους Ολυμπιακούς του Παρισιού, το 1900, εκεί όπου κέρδισε 2 χάλκινα μετάλλια στην τοξοβολία: στη χρυσή χορδή στόχου 33 μέτρων και στην αλυσίδα στόχου 33 μέτρων.
Μπίργιερ, βασιλιάς της Σουηδίας

Ο Μπίργιερ, βασιλιάς της Σουηδίας ή Μπίργιερ Μάγκνουσον (σουηδικά "Birger Magnusson", 1280 - 31 Μαΐου 1321), βασιλιάς της Σουηδίας (1290-1318) από τον Οίκο του Μπγιέλμπο ήταν ο μεγαλύτερος γιος και διάδοχος του Μάγκνους Γ΄ της Σουηδίας και της Χέλβιγκ του Χόλσταϊν. Ο Μπίργιερ διαδέχθηκε τον πατέρα του σε ηλικία 10 ετών και ο Μάγκνους Γ΄ είχε ορίσει ως κηδεμόνα του τον στρατηγό Τόργκιλς Κνούτσσον, ο οποίος ήταν ο πιο δημοφιλής ευγενής στη Σουηδία εκείνη την εποχή. Ο Μπίργιερ στέφθηκε βασιλιάς το 1293 στο Σέντερσεπινγκ αφού προηγουμένως παντρεύτηκε τη Μάρθα, κόρη του Ερρίκου Ε΄ της Δανίας. Ο στρατηγός Τόργκιλς Κνούτσσον την ίδια χρονιά οδήγησε τους Σουηδούς σε θρίαμβο, που τους απέφερε το δυτικό τμήμα της Καρελίας, στο πλαίσιο της επονομαζόμενης Γ΄ Σουηδικής Σταυροφορίας (1293). Αργότερα όταν επέστρεψε στη Σουηδία, ξέσπασε εμφύλιος πόλεμος ανάμεσα στον Μπίργιερ και τους μικρότερους αδελφούς του Ερρίκο του Σέντερμανλαντ και Βάλντεμαρ, δούκα της Φινλανδίας που είχαν επαναστατήσει εναντίον του και ο στρατηγός Κνούτσσον υποστήριξε τον βασιλιά.
Χάακον της Νορβηγίας

Ο Χάακον της Νορβηγίας (Νορβηγικά: "Haakon, Kronprinsen av Norge", 20 Ιουλίου 1973 -) είναι το νεότερο παιδί και ο μοναδικός γιος του βασιλιά Χάραλντ Ε΄ και ο φυσικός κληρονόμος του θρόνου της Νορβηγίας.

Το 2001, ο Πρίγκιπας Χάακον παντρεύτηκε την Μέτε-Μάριτ Χόιμπι με την οποία απέκτησε δύο παιδιά. Έχει μια μεγαλύτερη αδελφή, την Πριγκίπισσα Μάρθα Λουίζα. Σύμφωνα με την κληρονομική διαδοχή της Νορβηγίας, ο Χάακον έγινε διάδοχος πρίγκιπας όταν ο πατέρας του ανέβηκε στο θρόνο το 1991.
Ντούσκο Ιβάνοβιτς

Ο Ντούσκο Ιβάνοβιτς (Κυριλλικά : Душко Ивановић) (Μπιέλο Πόλιε, 1η Σεπτεμβρίου 1957) είναι Μαυροβούνιος πρώην καλαθοσφαιριστής και νυν προπονητής καλαθοσφαίρισης. Από τις 24 Δεκεμβρίου του 2019, είναι προπονητής της ισπανικής Μπασκόνια.
Αντρέα Πιζάνο

O Αντρέα Πιζάνο (Andrea Pisano, 1290-1348) ήταν Ιταλός γλύπτης και αρχιτέκτονας.

Εργάστηκε ως βοηθός του Μίνο ντι Τζοβάνι στον γλυπτό διάκοσμο της Σάντα Μαρία ντέλλα Σπίνα της Πίζας και πήρε ύστερα παραγγελία για την κατασκευή της μιας από τις τρείς δίφυλλες πόρτες του Βαπτιστηρίου της Φλωρεντίας, αυτήν της νότιας πλευράς. Το έργο άρχισε το 1330 και αποπερατώθηκε το 1336. Πρόκειται για είκοσι ορειχάλκινες σκηνές του βίου του Ιωάννη Βαπτιστή και οκτώ προσωποποιήσεις αρετών, δοσμένες με δεξιοτεχνία χρυσοχόου (οι άλλες δύο πύλες είναι έργα του Γκιμπέρτι).

Το 1340 ο Αντρέα διαδέχτηκε τον Τζόττο ως αρχιτέκτονας του Καθεδρικού Ναού της Φλωρεντίας, στο κωδωνοστάσιο του οποίου (Campanile di Giotto) δημιούργησε ανάγλυφα και αγάλματα με θρησκευτικά βέβαια θέματα. Το 1347 ανέλαβε την αρχιτεκτονική διεύθυνση του Καθεδρικού Ναού του Ορβιέτο.
Ντενί Βιλνέβ

Ο Ντενί Βιλνέβ ("Denis Villeneuve", 3 Οκτωβρίου 1967) είναι Γαλλοκαναδός σκηνοθέτης και συγγραφέας. Έγινε αρχικά γνωστός στον Καναδά, όπου κέρδισε τρεις φορές το βραβείο Τζίνι για σκηνοθεσία, για τις ταινίες του "Maelström" (2001), "Polytechnique" (2010) - το οποίο αφορούσε τη σφαγή στο Πολυτεχνείο του Μόντρεαλ και την ταινία "Μέσα από τις φλόγες" ("Incendies") το 2011. Η ταινία "Μέσα από τις φλόγες" ήταν επίσης υποψήφια για το Όσκαρ καλύτερης ξενόγλωσσης ταινίας το 2010 και έφερε τον Βιλνέβ στο προσκήνιο.

Ο Βιλνέβ στη συνέχεια μετακινήθηκε από το Κεμπέκ στο Χόλιγουντ, όπου συνεργάστηκε με ηθοποιούς πρώτης τάξης στις ταινίες "Prisoners" και "Ο άνθρωπος αντίγραφο" (πρωτότυπος τίτλος "Enemy") το 2013 και "" (2015). Στη συνέχεια στράφηκε στην επιστημονική φαντασία, σκηνοθετώντας την ταινία "Η Άφιξη", η οποία ήταν υποψήφια για 8 όσκαρ, ανάμεσα στα οποία ήταν τα όσκαρ καλύτερης ταινίας και καλύτερου σκηνοθέτη. Στη συνέχεια σκηνοθέτησε τη συνέχεια της ταινίας "Blade Runner", με τίτλο "Blade Runner 2049".
Βάλντεμαρ της Σουηδίας

Ο Βάλντεμαρ της Σουηδίας ή Βάλντεμαρ Μπίργιερσον (Σουηδ.:Magnus Birgersson/Magnus Ladulås, 1239 - 26 Δεκεμβρίου 1302), βασιλιάς της Σουηδίας (1250 - 1275) από τον βασιλικό Οίκο του Μπγιέλμπο, ήταν ο μεγαλύτερος γιος του Μπίργιερ Γιαρλ και της πρώτης συζύγου του Ίνγκεμποργκ Έρικσνταττερ της Σουηδίας κόρης του Έρικ Ι΄ της Σουηδίας και της Ριτσέζας της Δανίας, αδελφής του Έρικ του Χωλού τελευταίου βασιλιά απο τον Οίκο του Έρικ. Διαδέχθηκε στον θρόνο της Σουηδίας τον από μητέρα θείο του Έρικ ΙΑ΄ της Σουηδίας ο οποίος πέθανε άτεκνος αλλά μέχρι τον θάνατο του Μπίργιερ Γιαρλ(1266) η βασιλεία του ήταν διακοσμητική αφού ο πατέρας του ήταν ο πραγματικός κυβερνήτης της Σουηδίας, μετά τον θάνατο του πατέρα του ο δεύτερος αδελφός του Μάγκνους Μπίργιερσον, δούκας του Σάντερμανλαντ εξεγέρθηκε εναντίον του επειδή ήθελε το στέμμα για τον εαυτό του.
Νικόλα Πιζάνο

Ο Νικόλα Πιζάνο ("Nicola Pisano", 1220 - 1284) ήταν Ιταλός γλύπτης και αρχιτέκτονας καταγόμενος από την Απουλία. 
Το πρώτο του αξιόλογο έργο ήταν ο άμβωνας του Βαπτιστηρίου της Πίζας (1260), όπου ενέταξε δεξιοτεχνικά αρχαίες μορφές σε νέο πλαίσιο, εμπνεόμενος, για χριστιανικά θέματα, από ρωμαϊκές σαρκοφάγους. Ο λοιπός διάκοσμος είναι πλούσιος, με ζώα, άτλαντες, κιονόκρανα, λιοντάρια, προφήτες κι ένα γυμνό Ηρακλή. Το 1260-1264 αποπεράτωσε τον θόλο του Βαπτιστηρίου, του οποίου αύξησε το ύψος με ένα σύστημα δύο θόλων.

Το 1265 ανέλαβε την κατασκευή του άμβωνα του Καθεδρικού Ναού της Σιένας. Μεταξύ των βοηθών του ήταν τώρα ο γιος του Τζοβάνι Πιζάνο και ο Αρνόλφο ντι Κάμπιο. Ο άμβωνας αυτός είναι ένα ακόμη πιο σύνθετο έργο από αυτόν του Βαπτιστηρίου της Πίζας, μεγαλύτερος, λεπτομερέστερα επεξεργασμένος και με περισσότερη κίνηση. Θεωρείται το αριστούργημά του.

Τελευταίο του μεγάλο έργο είναι η Fontana Maggiore (Μεγάλη Κρήνη) στην Περούτζα, όπου όμως τα περισσότερα γλυπτά εκτελέστηκαν από τον γιο του Τζοβάννι.

Ο Νικόλα θεωρήθηκε πρόδρομος της αναγεννησιακής γλυπτικής, έχοντας θέση ανάλογη με αυτήν του Τζόττο στην ζωγραφική.
Εμίλ Φισιέ

Ο Εμίλ Φισιέ (15 Φεβρουαρίου 1868 - Άγνωστο) ήταν Γάλλος τοξοβόλος. Συμμετείχε στην 2η Θερινή Ολυμπιάδα στο Παρίσι και κέρδισε ένα μετάλλιο στη χρυσή χορδή στόχου 50 μέτρων, ένα αγώνισμα της τοξοβολίας. 

Στους Θερινούς Ολυμπιακούς Αγώνες 1908 συμμετείχε στο ηπειρωτικό στυλ της τοξοβολίας και πήρε την 13η θέση.
Σάιμον Κάουελ

Ο Σάιμον Κάουελ  (k aʊ ə l ) (7 Οκτωβρίου 1959) είναι Βρετανός παραγωγός τηλεοπτικών προγραμμάτων και επιχειρηματίας. Είναι πιο αναγνωρισμένος ως κριτής στη βρετανική τηλεόραση συμμετέχοντας σε διαγωνισμούς όπως το "Pop Idol" , "The X Factor, Got Talent της Βρετανίας, American Idol", "The X Factor ," "Αμερική Έχεις Ταλέντο" . Ο Κάουελ είναι ο κύριος ιδρυτής και διευθύνων σύμβουλος της βρετανικής εταιρείας ψυχαγωγίας Syco . Συνδυάζει τις δραστηριότητες στην τηλεόραση και τη μουσική βιομηχανία.
Ντέμπορα Σερακιάνι

Η Ντέμπορα Σερακιάνι (γεν.10 Νοεμβρίου 1970 είναι Ιταλίδα πολιτικός μέλος του Δημοκρατικού Κόμματος της Ιταλίας. Διετελεί πρόεδρος της αυτόνομης περιφέρειας της βορειοανατολικής Ιταλίας Friuli-Venezia Giulia από τις 25 Απριλίου του 2013 και υπήρξε μέλος του ευρωπαϊκού Κοινοβούλιο για το Δημοκρατικό Κόμμα από το 2009 έως το 2013.
Α΄ κατηγορία ποδοσφαίρου ανδρών Κύπρου 2017-18

Η Α΄ κατηγορία ποδοσφαίρου ανδρών Κύπρου 2017-18 αποτέλεσε το 79ο πρωτάθλημα στην Α΄ κατηγορία ποδοσφαίρου της Κύπρου. Το πρωτάθλημα κέρδισε ο ΑΠΟΕΛ για 27η φορά στην ιστορία του.
Ανεμόπυργος

Ανεμόπυργος σε κτηριακό συγκρότημα του [[17ος αιώνας|17ου αιώνα]] στο [[Ιράν]]
Ο Ανεμόπυργος ή ανεμοσυλλέκτης ή ανεμοπαγίδα ("περσικά": بادگیر‎‎, "ελληνικά: μπαντγκίρ, ανεμοπιάστης") είναι ένα παραδοσιακό Περσικό αρχιτεκτονικό στοιχείο που συμβάλλει στον φυσικό κλιματισμό εσωτερικών χώρων, παγιδεύοντας τον άνεμο και κατευθύνοντάς τον μέσα στο κτήριο. Στα αραβικά αναφέρεται ως "μαλκάφ" ("ملقف"). Η χρήση του προέρχεται από την Αρχαία Αίγυπτο και επιβιώνει μέχρι και σήμερα. Στις μέρες μας είναι διαδεδομένος στα περισσότερα ισλαμικά κράτη και κυρίως στο Ιράν, στα κράτη της Αραβικής χερσονήσου (κυρίως στο Μπαχρέιν και στα Ηνωμένα Αραβικά Εμιράτα), στο Πακιστάν και στο Αφγανιστάν. Χρησιμοποιείται κατα κύριο λόγο σε κτήρια δημόσιας χρήσης (π.χ. Τζαμιά) αλλά και σε κατοικίες. Εκτός του ισλαμικού κόσμου συναντάται πολύ σπάνια.
Μέτε-Μάριτ της Νορβηγίας

Η Μέτε-Μάριτ της Νορβηγίας (Νορβηγικά: "Mette-Marit, Kronprinsesse av Norge", γεννημένη ως Μέτε-Μάριτ Τίεσεμ Χόιμπι "Mette-Marit Tjessem Høiby" 19 Αυγούστου 1973 -) είναι η σύζυγος του Διαδόχου Πρίγκιπα Χάακον, φυσικού κληρονόμου του θρόνου της Νορβηγίας.
Βενέδικτος, δούκας της Φινλανδίας

Ο Βενέδικτος, δούκας της Φινλανδίας ("Bengt Birgersson", 1254 - 25 Μαΐου 1291), τελευταίος γιος και τελευταίο παιδί του Μπίργιερ Γιαρλ και της πρώτης συζύγου του Ίνγκεμποργκ Έρικσνταττερ της Σουηδίας κόρης του Έρικ Ι΄ της Σουηδίας, ήταν αρχιεπίσκοπος και δούκας. 

Μερικές παλαιότερες πηγές αναφέρουν τον Βενέδικτο σαν γιο του Μπίργιερ Γιαρλ με την δεύτερη σύζυγο του Ματθίλδη του Χόλσταϊν. Ωστόσο, τη χρονιά που γεννήθηκε ο Βενέδικτος, πέθανε η Ίνγκεμποργκ και η Ματθίλδη βρισκόταν ήδη για πολλά χρόνια στη Δανία. Οι δυο μεγαλύτεροι αδελφοί του έγιναν βασιλείς της Σουηδίας ενώ ο ίδιος πιέστηκε να ακολουθήσει την εκκλησιαστική σταδιοδρομία. Έγινε αρχιεπίσκοπος του Λίνκοπινγκ, δούκας της Φινλανδίας, και στην συνέχεια, επί βασιλείας του αδελφού του Μάγκνους, πρωθυπουργός της Σουηδίας.

Το 1284, όταν πέθανε ο τρίτος αδελφός του Έρικ του Σμάλαντ, ο αδελφός του Μάγκνους Γ΄ της Σουηδίας δημιούργησε τον τίτλο του δούκα της Φινλανδίας και τον έδωσε στον Βενέδικτο σαν τον πρώτο κάτοχο του στην ιστορία επειδή πολλά από τα εδάφη τα οποία κατείχε ανήκαν στην Φινλανδία. Στη συνέχεια εξελέγη αρχιεπίσκοπος του Λινκόπινγκ (1286) ενώ πήρε ακόμα δυο τίτλους (1287, 1289). 

Πέθανε από επιδημία πανώλης.
Πορτοφίνο

Το Πορτοφίνο (ιταλικά: "Portofino", λατινικά: "Portus Delphini") είναι ιταλικό ψαροχώρι και τουριστικό θέρετρο γνωστό για το μικρό του λιμάνι και τους διάσημους επισκέπτες του. Είναι δήμος που βρίσκεται στην επαρχία της Γένοβας στην Ιταλική Ριβιέρα. Το χωριό αναπτύσσεται γύρω από το λιμάνι του και συνδέεται στενά με την παραλία Παράτζι. Άλλες κοντινές περιοχές περιλαμβάνουν το Καμόγλι. Το Πορτοφίνο το Δεκέμβριο του 2013 είχε 449 κατοίκους.
Σαμπρίνα Γκολές

Η Σαμπρίνα Γκολές ("λατινικό αλφάβητο: Sabrina Goleš") γεννημένη στο Στάρι Μικανόβτσκι της Γιουγκοσλαβίας στις 3 Ιουνίου 1965 είναι πρώην Γιουγκοσλάβα, σήμερα πολιγραφημένη Κροάτισα, αθλήτρια της αντισφαίρισης.

Το 1983 ήταν στην τρίτη θέση στην παγκόσμια κατάταξη γυναικών (κέρδισε το "Ρόλεξ πορτ" στην Ουάσιγκτον, ήταν στους ημιτελικούς του Ρολάν Γκαρός και του Αμερικανικού όπεν). Αγωνίστηκε για την Γιουγκοσλαβία στους Ολυμπιακούς του Λος Άντζελες του 1984 όπου στο απλό έχασε στον τελικό από την Στέφι Γκραφ με 6-1, 3-6, 4-6 Την ίδια χρονιά έφτασε στους ημιτελικούς του Φεντ Καπ με την γιουγκοσλαβική ομάδα, χάνοντας από την Τσεχοσλοβακία.

Το 1987 κέρδισε το τουρνουά WTA στο Παρίσι ενώ στην Πανεπιστημιάδα του Ζάγκρεμπ ήταν τρίτη στο απλό και δεύτερη στο διπλό. Αγωνίστηκε επίσης στους Ολυμπιακούς Αγώνες του 1988 στη Σεούλ όπου νίκησε την Αράντσα Σάντσεθ Βικάριο. Η Γκόλες ήταν η αρχηγός της ομάδας της Γιουγκοσλαβίας στο Φεντ Καπ και αργότερα έγινε προπονήτρια της ομάδας Φεντ καπ της Κροατίας μεταξύ 1992 και 1994.

Είναι ανάμεσα στις έξι καλύτερες παίκτριες όλων των εποχών στην ιστορία της Γιουγκοσλαβικής ομοσπονδίας αντισφαίρισης από το 1922 που ιδρύθηκε έως την διάλυση της.
Βαγγέλης Ρογκάκος

Ο Βαγγέλης Ρογκάκος ή Πετρακάκος (1917-1949) ήταν Έλληνας κομμουνιστής, στέλεχος του ΕΑΜ Πελοποννήσου και πολιτικός επίτροπος στο ΔΣΕ. Σκοτώθηκε στον Πάρνωνα το 1949, κατά την τελευταία φάση του Ελληνικού Εμφυλίου.
Συμβατική Εθνοσυνέλευση

Η Συμβατική Εθνοσυνέλευση () ήταν η τρίτη κυβέρνηση της Γαλλικής Επανάστασης, η οποία διαδέχθηκε την διετούς διάρκειας Εθνική Συντακτική Συνέλευση και την μονοετούς διάρκειας Νομοθετική Συνέλευση. Σχηματίστηκε μετά την μεγάλη αναταραχή της 10ης Αυγούστου 1792, και ήταν η πρώτη Γαλλική κυβέρνηση που ήταν οργανωμένη ως δημοκρατική, παραμερίζοντας τη μοναρχία. Η Εθνοσυνέλευση λειτουργούσε ως μονοθάλαμη συνέλευση από τις 20 Σεπτεμβρίου 1792 έως τις 26 Οκτωβρίου 1795 (4 Μπρυμαίρ Δ΄ Έτους σύμφωνα με το Γαλλικό Δημοκρατικό Ημερολόγιο).

Η Συμβατική Εθνοσυνέλευση συστήθηκε όταν η Νομοθετική Συνέλευση, η οποία ήταν αδύνατο να συνεργαστεί με τον βασιλιά, διέταξε την προσωρινή αναστολή των καθηκόντων του βασιλιά Λουδοβίκου ΙΣΤ΄ και την σύγκληση μιας Συμβατικής Εθνοσυνέλευσης για να σχεδιαστεί ένα νέο σύνταγμα χωρίς μοναρχία. Η άλλη σημαντική καινοτομία ήταν πως οι πληρεξούσιοι της Εθνοσυνέλευσης θα εκλέγονταν από όλους του Γάλλους ηλικίας 25 ετών και άνω, που κατοικούσαν στην Γαλλία για ένα χρόνο και ζούσαν με το εισόδημα της εργασίας τους. Η Συμβατική Εθνοσυνέλευση ήταν έτσι η πρώτη Γαλλική συνέλευση που εκλεγόταν μέσω ψηφοφορίας χωρίς ταξικές διακρίσεις.

Αν και η Εθνοσυνέλευση καταργήθηκε το 1795, από τον Απρίλιο του 1793 η εξουσία απομακρύνθηκε αποτελεσματικά από τους εκλεγμένους πληρεξούσιους και δόθηκε στη μικρή Επιτροπή Κοινής Σωτηρίας. Οι οκτώ μήνες από το φθινόπωρο του 1793 έως την άνοιξη του 1794, όταν ο Μαξιμιλιανός Ροβεσπιέρος και οι σύμμαχοί του επιβλήθηκαν στην Επιτροπή Κοινής Σωτηρίας, αποτελεί την πλέον ριζοσπαστική και αιματοβαμμένη περίοδο της Γαλλικής Επανάστασης. Μετά την πτώση του Ροβεσπιέρου, η Εθνοσυνέλευση διατηρήθηκε για ακόμη ένα χρόνο μέχρι την συγγραφή νέου συντάγματος που οδήγησε στην δημιουργία του Διευθυντηρίου.
Λούκα ντελλα Ρόμπια

Ο Λούκα ντελλα Ρόμπια (Luca della Robbia, 1399 –1482) ήταν Ιταλός γλύπτης.

Γεννήθηκε στην Φλωρεντία και εργάστηκε ως βοηθός του Γκιμπέρτι στην Πύλη του Παραδείσου του Βαπτιστηρίου της Φλωρεντίας, όπως επίσης και του Μπρουνελλέσκι. Εντονότατη πάντως υπήρξε στην τέχνη του η επίδραση του Ντονατέλλο.

Το πρώτο τεκμηριωμένα δικό του έργο, ήταν ήδη ένα έργο ωριμότητας, η περίφημη Cantoria (εξώστης για τους χορωδούς και τα εκκλησιαστικά όργανα) της μητρόπολης της Φλωρεντίας (1431-38). Με την απέναντί της τοποθετημένη Cantoria του Ντονατέλλο (1433-1439) συνέθεταν ένα εξαίρετο σύνολο (σήμερα στο Museo dell'Opera del Duomo της Φλωρεντίας). Η Cantoria του Λούκα είναι έργο αξιοσημείωτης πρωτοτυπίας και μεγάλης χάρης. Άγγελοι και παιδιά τραγουδούν, χορεύουν και παίζουν μουσικά όργανα (πρόκειται για εικονογράφηση του Ψαλμού 150, «Αινείτε τον Θεόν») σε μια σύλληψη εμπνευσμένη από αρχαία πρότυπα, πιο χαρούμενη και λιγότερο ηρωική απ’ αυτήν του Ντονατέλλο.

Το 1437-38 δημιούργησε πέντε ανάγλυφα για το Campanile του Τζόττο, δηλ. για το κωδωνοστάσιο του Καθεδρικού Ναού της Φλωρεντίας.

Παρά το ότι ο Λούκα στην εποχή του θεωρούνταν καλλιτέχνης της παραδοσιακής γλυπτικής εφάμιλλος των Γκιμπέρτι και Ντονατέλλο, σήμερα είναι περισσότερο γνωστός για τα γλυπτά από εφυαλωμένη τερρακόττα που δημιουργούσε, ειδικά αυτά που παρίσταναν την Παρθένο με το Βρέφος με άσπρη μορφή σε μπλε φόντο. Την τεχνική αυτή του Λούκα κληρονόμησαν ο ανεψιός του Αντρέα και ο μικρανεψίος του Τζοβάννι ντελλα Ρόμπια.
Βιβλιοθήκη σπανίων βιβλίων και χειρογράφων Μπέινεκε

Η Βιβλιοθήκη σπανίων βιβλίων και χειρογράφων Μπέινεκε του πανεπιστημίου Γέιλ ήταν δωρεά της οικογένειας Μπέινεκε το 1963. Το κτήριο σχεδιάστηκε από τον βραβευμένο αρχιτέκτονα Γκόρντον Μπάνσαφτ (Gordon Bunshaft) της εταιρείας "Skidmore, Owings & Merrill" και είναι το μεγαλύτερο κτήριο στον κόσμο που φιλοξενεί και συντηρεί σπάνια βιβλία και χειρόγραφα. Βρίσκεται στην 121 Wall Street στοκέντρο του κάμπους του Γέιλ Yale στο Νιου Χέιβεν, στην πλατεία Μπέινεκε, όπως αποκαλείται συνήθως. Η βιβλιοθήκη διαθέτει ισόγειο χώρο για 180.000 τόμους και χώρο για περισσότερους από 600.000 τόμους στα υπόγειά του. Η βιβλιοθήκη φιλοξενεί 500.000 τόμους και αρκετά εκατομμύρια χειρόγραφα. Η βιβλιοθήκη είναι ανοικτή για όλους φοιτητές όλων των σχολών του πανεπιστημίου Γέιλ και επισκέπτες ερευνητές, των οποίων το έργο απαιτεί χρήση των ειδικών συλλογών.
Επιτροπή Μπαρόζο

Η Επιτροπή Μπαρόζο ήταν η Ευρωπαϊκή Επιτροπή από τις 22 Νοεμβρίου του 2004, μέχρι και το 2014.

Πρόεδρός της ήταν ο Ζοζέ Μανουέλ Μπαρόζο.

Στις 16 Σεπτεμβρίου 2009, ο Μπαρόζο επανεξελέγη από το Ευρωπαϊκό Κοινοβούλιο για άλλα πέντε χρόνια Πρόεδρος της Ευρωπαϊκής Επιτροπής και η σύνθεση της Επιτροπής του εγκρίθηκε να αναλάβει τα καθήκοντά της στις 9 Φεβρουαρίου 2010.

Το 2007, η Επιτροπή απέκτησε δύο νέα μέλη, όταν η Ρουμανία και η Βουλγαρία οι οποίες προσχώρησαν στην Ευρωπαϊκή Ένωση.
Κοντζό Αφανού

Ο Κοντζό Αφανού (γεννημένος στις 21 Νοεμβρίου 1977 στο Ταμπλιγκμπό του Τόγκο) είναι Γάλλος ποδοσφαιριστής, ο οποίος αγωνίζεται στην θέση του αμυντικού. Αυτό τον καιρό αγωνίζεται για λογαριασμό της Αλ-Χαζμ Ρας από την Σαουδική Αραβία. Μετακόμισε στην Γαλλία με την οικογένειά του σε νεαρή ηλικία.
Ματιέ Αντενιγί

Ο Ματιέ Αντενιγί (γεννημένος στις 26 Απριλίου 1987 στο Πόρτο-Νόβο) είναι διεθνής ποδοσφαιριστής από το Μπενίν, ο οποίος αγωνίζεται για λογαριασμό της γαλλικής ΟΚ Σεσόν.
Βίντερτουρ

thumb|250px|Τμήμα της παλαιάς πόλης
Το Βίντερτουρ ("Winterthur") είναι πόλη στο καντόνι της Ζυρίχης στη βόρεια Ελβετία. Το Βίντερτουρ υπολογίζεται ότι στο τέλος του 2012 είχε 104.366 κατοίκους, κατατάσσοντάς την ως την έκτη πολυπληθέστερη πόλη στην Ελβετία. Βρίσκεται περίπου 30 χιλιόμετρα βορειοανατολικά από τη Ζυρίχη. Είναι κτισμένο σε υψόμετρο 439 μέτρων, ανατολικά του ποταμού Τος, ο οποίος εκβάλλει στον Ρήνο.

Στη σημερινή θέση του Βίντερτουρ κατά τη διάρκεια των Ρωμαϊκών χρόνων βρισκόταν ένα οχυρό γνωστό ως "Vitudurum". Τα πρώτα σπίτια στο σημερινό Βίντερτουρ χτίστηκαν το 600 με 700 μ.Χ. Το Βίντερτουρ ήταν πρωτεύουσα των κομήτων του οίκου του Κίμπουργκ, οι οποίοι περιτείχισαν την πόλη. Το 1264 η πόλη πέρασε στα χέρια των Αψβούργων και έλαβε το καθεστώς πόλης. Από το 1415 μέχρι το 1442, το Βίντερτουρ ήταν ράιχτφράι, δηλαδή υπόλογο μόνο στον αυτοκράτορα της Αγίας Ρωμαϊκής Αυτοκρατορίας, αλλά το 1442 πέρασε πάλι στην κατοχή των Αψβούργων οι οποίοι το πούλησαν στην πόλη της Ζυρίχης. Όσον βρισκόταν υπό την εξουσία της Ζυρίχης, η οικονομία του περιορίστηκε. Απελευθερώθηκε το 1798. Το 1799 στη πόλη δόθηκε η Μάχη του Βίντερτουρ, καθώς η πόλη βρίσκεται πάνω σε εφτά κεντρικούς εμπορικούς δρόμους και έληξε με νίκη των Αυστριακών. Τον 19ο αιώνα ήταν σημαντική βιομηχανική πόλη, καθώς εταιρίες όπως η Sulzer, η Rieter και η SLM κατασκεύασαν μεγάλα εργοστάσια στην πόλη. Η πόλη επλήγη σοβαρά από τη μεγάλη ύφεση του 1930, αλλά με τον Β΄ Παγκόσμιο Πόλεμο άρχισε να αναπτύσσεται και πάλι.
Φανεβά Ιμά Αντριατσιμά

Ο Φανεβά Ιμά Αντριατσιμά (γεννημένος στις 3 Ιουνίου 1984 στο Ανταναναρίβο) είναι Μαλγάσιος διεθνής ποδοσφαιριστής, ως οποίος αγωνίζεται ως επιθετικός για λογαριασμό της γαλλικής Κλερμόν Φουτ Ωβέρνη.
Ανδρούλλα Βασιλείου

Η Ανδρούλλα Βασιλείου είναι Ελληνοκύπρια πολιτικός. Διετέλεσε Ευρωπαίος Επίτροπος Υγείας, Επίτροπος Εκπαίδευσης, Πολιτισμού, Πολυγλωσσίας και Νεολαίας και βουλευτής στην Εκλογική Περιφέρεια Λευκωσίας εκλεγμένη με τους Ενωμένους Δημοκρατές.
Γιόζεφ Άντελμπρεχτ

Ο Γιόζεφ Άντελμπρεχτ (10 Ιανουαρίου 1910 – 1 Οκτωβρίου 1941) ήταν Αυστριακός διεθνής ποδοσφαιριστής, ο οποίος αγωνιζόταν στην θέση του επιθετικού.
Λουτφί Πασάς

Ο Νταμάτ Λουτφί Πασάς ("Damat Çelebi Lütfi Paşa", 1488 - 27 Μαρτίου 1564) ήταν Οθωμανός πολιτικός και Μεγάλος Βεζίρης της Οθωμανικής Αυτοκρατορίας υπό τον Σουλεϊμάν Α' τον Μεγαλοπρεπή από το 1539 έως το 1541.
Τζοβάνι Πιζάνο

Ο Τζοβάνι Πιζάνο (ιταλικά: "Giovanni Pisano", 1248 - 1315) ήταν Ιταλός γλύπτης, ζωγράφος και αρχιτέκτονας που εργάστηκε στις πόλεις Πίζα, Σιένα και Πιστόια. 

Είναι μία από τις εξέχουσες μορφές της περιόδου μετάβασης από τη Ρομανική στη Γοτθική τεχνοτροπία. Ο καλλιτέχνης δέχτηκε μεγάλη επιρροή από το έργο του πατέρα του, Νικόλα Πιζάνο, που και ο ίδιος υπήρξε αναγνωρισμένος και καινοτόμος εκφραστής της ρομανικής γλυπτικής. Ο Τζοβάνι συνέχισε το έργο του Νικόλα και, σύμφωνα με ορισμένους μελετητές, αποτελεί και τον μοναδικό πραγματικό εκφραστή της γοτθικής γλυπτικής του "τρετσέντο".
Μαρκ Γκασόλ

Ο Μαρκ Γκασόλ (αγγλ.: "Marc Gasol Sáez)", (Βαρκελώνη, 29 Ιανουαρίου 1985) είναι Ισπανός επαγγελματίας διεθνής καλαθοσφαιριστής, ο οποίος αγωνίζεται με τους Λος Άντζελες Λέικερς στο Αμερικανικό πρωτάθλημα NBA, στη θέση του σέντερ. Έχει σημαντικές ατομικές διακρίσεις και ένα τίτλο πρωταθλητή ΝΒΑ. Είναι επίσης βασικό μέλος της ισπανικής εθνικής ομάδας από το 2006 έχοντας κερδίσει εννέα μετάλλια.
Πινγίν

To Πινγίν ή επίσημα Χανγιού Πινγίν (Κινεζική: 汉语拼音, Πινγίν: Hànyǔ pīnyīn) είναι το επίσημο φωνητικό σύστημα για μεταγραφή της Μανδαρινής προφοράς των κινεζικών χαρακτήρων με λατινικούς χαρακτήρες στη Λαϊκή Δημοκρατία της Κίνας, στη Σιγκαπούρη και την Ταϊβάν. Χρησιμοποιείται συχνά για τη διδασκαλία της καθομιλουμένης κινεζικής και πολλές φορές για τη γραφή κινεζικών ονομάτων σε ξενόγλωσσες εκδόσεις. 

Το σύστημα Πινγίν αναπτύχθηκε στη δεκαετία του 1950, με βάση προηγούμενες μορφές εκλατινισμού από την κινεζική κυβέρνηση και ολοκληρώθηκε το 1958 αφού αναθεωρήθηκε αρκετές φορές. Ο διεθνής οργανισμός τυποποίησης (ISO) υιοθέτησε το σύστημα Πινγίν ως διεθνές πρότυπο, το 1982. Το σύστημα υιοθετήθηκε ως επίσημο πρότυπο στην Ταϊβάν το 2009, όπου χρησιμοποιείται για τον εκλατινισμό της γραφής μόνο.

Το δεύτερο πιο γνωστό σύστημα είναι το Γουέιντ-Τζάιλς που εφευρέθηκε το 1859 από τον Τόμας Ουέιντ και αλλάχτηκε το 1892 από τον Χέρμπερτ Τζάιλς. Καθώς το σύστημα αυτό προσομοιώνει τη φωνητική της Μανδαρινικής σε αγγλόφωνα σύμφωνα και φωνήεντα, ήταν ιδιαίτερα χρήσιμο σε αγγλόφωνους μαθητές. Το σύστημα ήταν σε χρήση σε ακαδημαϊκά περιβάλλοντα στις Η.Π.Α. κυρίως πριν τη δεκαετία του 1980 και μέχρι πρόσφατα ήταν διαδεδομένο στην Ταϊβάν.

Εκτός από τη μεταγραφή των φωνητικών διαφέρουν και στη χρήση σημείων τονισμού. Στο σύστημα "Χάνγιου Πινγίν" οι τόνοι εκφράζονται με τονικά σύμβολα πάνω από τις συλλαβές, ενώ στο "Ουέιντ-Τζάιλς" με αριθμούς στο τέλος κάθε συλλαβής.
Μέλτσεστερ Ρόβερς

Η Μέλτσεστερ Ρόβερς (αγγλικά: Melchester Rovers) είναι φανταστική ποδοσφαιρική ομάδα της επίσης φανταστικής πόλης Μέλτσεστερ του comic strip και κόμικ "Roy of the Rovers", το οποίο εκδόθηκε στη Μεγάλη Βρετανία και άλλες χώρες από το 1954 έως το 1993.
Λάζλο Μπάλιντ

Ο Λάζλο Μπάλιντ (γεννημένος στις 1 Φεβρουαρίου 1948 στη Βουδαπέστη) είναι Ούγγρος πρώην διεθνής ποδοσφαιριστής.

Κατά τη διάρκεια της συλλογικής του καριέρας αγωνίστηκε με τις Φερεντσβάρος, Κλαμπ Μπρυζ, Τουλούζ ΦΚ και Γκρενόμπλ Φουτ 38. Συνολικά πραγματοποίησε 76 διεθνείς συμμετοχές και πέτυχε 3 τέρματα με την Εθνική Ουγγαρίας από το 1972 ως το 1982, ενώ συμμετείχε στο Ευρωπαϊκό Πρωτάθλημα του 1972, το Παγκόσμιο Κύπελλο του 1978, καθώς και το Παγκόσμιο Κύπελλο του 1982. Κατέκτησε, ακόμη, ένα αργυρό μετάλλιο στους Ολυμπιακούς Αγώνες του 1972.

Αργότερα, εργάστηκε ως ομοσπονδιακός τεχνικός της Ουγγαρίας το 1988.

Ως ποδοσφαιριστής, είχε λάβει το ψευδώνυμο "Báró" (Ο Βαρόνος) λόγω της ευγενούς εμφάνισής του. Είναι απόφοιτος του Οικονομικού Πανεπιστημίου της Βουδαπέστης.
Πρόεδρος της Ευρωπαϊκής Επιτροπής

Ο Πρόεδρος της Ευρωπαϊκής Επιτροπής, είναι ο επικεφαλής της Ευρωπαϊκής Επιτροπής, εκτελεστικού οργάνου της Ευρωπαϊκής Ένωσης (ΕΕ) και ουσιαστικά ο πιο ισχυρός αξιωματούχος στην Ευρωπαϊκή Ένωση. Ο πρόεδρος είναι υπεύθυνος για την κατανομή των χαρτοφυλακίων των μελών της Επιτροπής και μπορεί να ανακατέψει ή να απορρίψει αυτές, εφόσον χρειάζεται. Καθορίζει το πολιτικό θεματολόγιο της Επιτροπής και όλων των νομοθετικών προτάσεων που παράγει (η Επιτροπή είναι το μόνο όργανο που μπορεί να προτείνει νόμους της ΕΕ).

Ο Πρόεδρος της Επιτροπής εκπροσωπεί την Ευρωπαϊκή Ένωση στο εξωτερικό, παρόλο που το κάνει αυτό μαζί με τον Πρόεδρο του Ευρωπαϊκού Συμβουλίου και, σε επίπεδο υπουργού Εξωτερικών, ο Ύπατος Εκπρόσωπος. Ωστόσο, ο Πρόεδρος, σε αντίθεση με ένα κανονικό αρχηγό κυβέρνησης, δεν σχηματίζει εξωτερική πολιτική, δεν διατάζει στρατεύματα και δεν έχει δικαίωμα να αυξήσει τους φόρους.

Η θέση ιδρύθηκε το 1958 και εκλέγεται από το Ευρωπαϊκό Κοινοβούλιο, μετά από πρόταση του Ευρωπαϊκού Συμβουλίου για πενταετή θητεία. Μόλις εκλεγεί, μαζί με την Επιτροπή του, είναι υπεύθυνος για το Κοινοβούλιο το οποίο μπορεί να τον επικρίνει. 

Σήμερα, Πρόεδρος είναι η Ούρσουλα φον ντερ Λάιεν, η οποία ανέλαβε καθήκοντα τον Δεκέμβριο του 2019 και είναι η δέκατη τρίτη σε σειρά και πρώτη γυναίκα Πρόεδρος της Επιτροπής.
Αλάια

Η Αλάια "(Alburnus vistonicus)" είναι είδος ψαριού του γένους Αλβούρνος "(Alburnus)" της οικογενείας των Κυπρινιδών, ενδημικό στο σύστημα της λίμνης Βιστωνίδας στην Θράκη.
Στο ίδιο είδος είναι πιθανόν να ανήκουν και πληθυσμοί του γένους "Alburnus" που απαντώνται στον ποταμό Λίσσο.
Αυστραλοσφένιδα

Τα Αυστραλοσφένιδα είναι ένας κλάδος θηλαστικών. Σήμερα, υπάρχουν μόνο πέντε σωζόμενα είδη, τα οποία ζουν στην Αυστραλία και Νέα Γουινέα, αλλά απολιθώματα έχουν βρεθεί στην Μαδαγασκάρη και την Αργεντινή. Τα σωζόμενα είδη αποτελούν ο πλατύποδας και τα τέσσερα είδη έχιδνας.
Κοινωνικός φιλελευθερισμός

Κοινωνικός φιλελευθερισμός ή σοσιαλφιλελευθερισμός (αγγλ.: "social liberalism") ή αριστερός φιλελευθερισμός είναι η πολιτική πεποίθηση ότι ο οικονομικός φιλελευθερισμός πρέπει να περιλαμβάνει κοινωνική δικαιοσύνη, καθώς και ο ανάλογος πολιτικός χώρος. Ο κοινωνικός φιλελευθερισμός επιδιώκει να εξισορροπήσει την ατομική ελευθερία και την κοινωνική δικαιοσύνη, μέσω ήπιας κρατικής παρέμβασης στην κοινωνία και στην οικονομία. Η κοινωνική δικαιοσύνη στον σοσιαλφιλελευθερισμό επιδιώκει να περιλαμβάνει τόσο τις αρχές της κοινωνικής ισότητας και αλληλεγγύης, όσο και τα ατομικά δικαιώματα. Μια κατάλληλη διατύπωση δίνεται από τον Τζον Ρωλς και συνοψίζεται ως εξής:

Όπως ο κλασσικός φιλελευθερισμός, ενστερνίζεται την οικονομία της αγοράς και την επέκταση των ατομικών και πολιτικών δικαιωμάτων και ελευθεριών, αλλά διαφέρει στο ότι πιστεύει πως ο θεσμικός ρόλος του κράτους πρέπει να επεκτείνεται στη διευθέτηση κοινωνικών ζητημάτων όπως η ανεργία, η υγειονομική περίθαλψη και η μόρφωση. Σύμφωνα με τον κοινωνικό φιλελευθερισμό, το καλό της κοινότητας είναι σε αρμονία με την ελευθερία του ατόμου. Ο κοινωνικός φιλελευθερισμός έχει επίσης συνδεθεί στην Ευρώπη με την υπεράσπιση όλων των ατομικών δικαιωμάτων που δεν ανήκουν στην οικονομική σφαίρα (διαχωρισμός κράτους - Εκκλησίας, αποποινικοποίηση της χρήσης ψυχοτρόπων ουσιών, αναγνώριση νομικών δικαιωμάτων στα ζευγάρια του ίδιου φύλου κ.α.).

Κοινωνικά φιλελεύθερες πολιτικές έχουν υιοθετηθεί ευρέως σε μεγάλο μέρος του καπιταλιστικού κόσμου, ιδιαιτέρως μετά τον Δεύτερο Παγκόσμιο Πόλεμο. Οι κοινωνικά φιλελεύθερες ιδέες και κόμματα τείνουν να θεωρούνται κεντρώα ή κεντροαριστερά, συνυπάρχοντας με τη σοσιαλδημοκρατία από την οποία όμως διαφοροποιούνται σημαντικά: η σοσιαλδημοκρατία διατηρεί ιστορικούς δεσμούς με το εργατικό κίνημα και υποστηρίζει έναν πολύ ισχυρότερο έλεγχο της κοινωνίας και της οικονομίας από το κράτος, με στόχο την ευημερία του κοινωνικού συνόλου, μέσω μηχανισμών όπως το κράτος πρόνοιας, η μεικτή οικονομία κλπ.

Μια πολιτική αντίδραση στρεφόμενη κατά του κοινωνικού φιλελευθερισμού (και ακόμα περισσότερο κατά της μεταπολεμικής ευρωπαϊκής σοσιαλδημοκρατίας) στα τέλη του εικοστού αιώνα, συνήθως αποκαλούμενη νεοφιλελευθερισμός, οδήγησε σε μονεταριστικές οικονομικές πολιτικές, καθώς και στη μείωση της ισχύος και του εύρους των παρεχόμενων κυβερνητικών υπηρεσιών, με στόχο την «ελαχιστοποίηση του κράτους». Ωστόσο, η έλευση του νεοφιλελευθερισμού δεν είχε ως αποτέλεσμα την επάνοδο του κλασικού φιλελευθερισμού, αφού οι κυβερνήσεις συνέχισαν να παρέχουν κοινωνικές υπηρεσίες και πρόνοια, καθώς και να διατηρούν σημαντικό έλεγχο επί της οικονομικής πολιτικής.
Θεόδωρος Παραστατίδης

Ο Θεόδωρος Παραστατίδης (γεννήθηκε στις 21 Ιανουαρίου 1952) είναι φαρμακοποιός και πολιτικός. Ήταν πρόεδρος της Κοινοβουλευτικής Ομάδας των Ανεξάρτητων Δημοκρατικών Βουλευτών (ΑΔΗΒ).
Γκιουλφέμ Χατούν

Η Γκιουλφέμ Χατούν (Οθ. Τούρκικα: گلفام خاتون) (Τούρκικα: "Gülfem Hatun", 1497 - 1562) ήταν η δεύτερη σύζυγος του Σουλτάνου Σουλεϊμάν Α' του Μεγαλοπρεπή και μητέρα του Ηγεμόνα Μουράτ.

Ο πλήρης τίτλος ήταν: Devletlu İsmetlu Gülfem Hatun Aliyyetü'ş-Şân Hazretleri
Αραχνίδια

Τα Αραχνίδια είναι μία Ομοταξία (Arachnida) αρθροπόδων ασπονδύλων ζώων της υποσυνομοταξίας Χηληκεραιωτά. Όλα τα αραχνίδια έχουν οκτώ πόδια,αν και το εμπρόσθιο ζεύγος των ποδιών σε ορισμένα είδη έχει μετατραπεί σε αισθητήριο όργανο.

Σχεδόν όλα τα υπάρχοντα αραχνίδια είναι χερσαία. Ωστόσο, ορισμένα κατοικούν στο γλυκό νερό και με εξαίρεση τα πελάγη και σε θαλάσσια περιβάλλοντα. Αριθμούν πάνω από 100.000 είδη και περιλαμβάνει μορφές όπως οι Αράχνες, οι Σκορπιοί, τα Φαλάγγια, τα Ακάρεα και τα Γαλεώδη.
Γκόραν Βούγιεβιτς

Ο Γκόραν Βούγιεβιτς (γεννημένος στις 27 Φεβρουαρίου 1973) είναι Γιουγκοσλάβος παλαίμαχος διεθνής πετοσφαιριστής.
Φράνσις Μάριον

Η Φράνσις Μάριον ("Frances Marion", 18 Νοεμβρίου 1888 - 12 Μαΐου 1973) ήταν Αμερικανίδα δημοσιογράφος, συγγραφέας και σεναριογράφος, συχνά αναφερόμενη ως η πιο διάσημη γυναίκα σεναριογράφος του 20ού αιώνα, παράλληλα με τις Τζουν Μάθις και Ανίτα Λους. Ήταν το πρώτο πρόσωπο που κέρδισε ποτέ δύο βραβεία Όσκαρ.
Γιώργος Τουρσουνίδης

O Γιώργος Τουρσουνίδης (Θεσσαλονίκη, 21 Αυγούστου 1970) είναι Έλληνας πρώην διεθνής ποδοσφαιριστής, ο οποίος αγωνιζόταν ως μέσος.
Βάσα Μίγιτς

Ο Βάσα Μίγιτς (γεννημένος στις 11 Απριλίου 1973) είναι Σέρβος παλαίμαχος διεθνής πετοσφαιριστής. Έχει ύψος 186εκ και αγωνιζόταν στη θέση του λίμπερο.
Άρης Καραγεώργος

Ο Άρης Καραγεώργος είναι Έλληνας αθλητής στο βάδην εντός και εκτός στίβου που αγωνίστηκε με τον Παναθηναϊκό. Κατέρριψε πολλά πανελλήνια ρεκόρ στο βάδην και συμμετείχε στους Ολυμπιακούς αγώνες του 1980, όπου και κατέλαβε την 15η θέση στα 20 χιλιόμετρα βάδην.
Ιγκόρ Ρούνοφ

Ο Ιγκόρ Ρούνοφ (8 Φεβρουαρίου 1963 — 11 Απριλίου 2011) ήταν Ρώσος παλαίμαχος διεθνής πετοσφαιριστής. Είχε ύψος 203 εκ. και αγωνιζόταν στη θέση του κεντρικού.
Χρήστος Γκαργκάνας

Ο Χρήστος Γκαργκάνας του Νικολάου (Σουφλί, 1907 - 21 Ιανουαρίου 1980) ήταν Έλληνας επιχειρηματίας και βουλευτής Έβρου με την ΕΡΕ επί μία δεκαετία.
POX

right|thumb|200px|Ένα στιγμιότυπο ενός κειμένου XML
Η Plain Old XML (POX) είναι η βασική XML και συχνά αναμιγνύεται με προδιαγραφές όπως η XML Namespaces, Dublin Core, XInclude και το XLink. Αυτό έρχεται σε αντίθεση με τις περίπλοκες και πολυεπίπεδες προδιαγραφές της XML, όπως αυτές έχουν διαμορφωθεί για διαδικτυακές υπηρεσίες ή το RDF. Ο όρος πιθανότατα προέρχεται ή εμπνεύστηκε από την έκφραση Plain old telephone service (POTS) ή παρομοίως την Plain Old Java Object (POJO).

Η POX είναι συμπληρωματική του REST (Representational state transfer). Η πρώτη περιγράφει τρόπο διαμόρφωσης πληροφορίας, ενώ το REST περιγράφει πρότυπο επικοινωνίας.

Οι κύριοι ανταγωνιστές της POX είναι οι πιο αυστηρής XML σύνταξης, RDF και το πρωτόκολλο SOAP, καθώς επίσης τα JSON και CSV τα οποία δεν χρησιμοποιούν XML σύνταξη.
Αλή Ναΐπ Ζαδέ

Ο Αλή Ναΐπ Ζαδέ βέης ("τουρκικά : Ali Nayip Zade") ήταν Κρητικός Μουσουλμάνος ο οποίος υπηρέτησε σε υψηλές διοικητικές θέσεις στην Ελλάδα στις αρχές του 20ού αιώνα.

Ο Αλή Ναΐπ Ζαδέ ήταν προσωπικός φίλος του Φιλελεύθερου Κρητικού πολιτικού και Πρωθυπουργού της Ελλάδας, Ελευθερίου Βενιζέλου.
Διορίστηκε νομάρχης Δράμας και Καβάλας από τον Γενικό Διοικητή Μακεδονίας Στέφανο Δραγούμη (1842-1923), λίγες μέρες μετά την απελευθέρωση της Δράμας. Ο διορισμός του έγινε στις 6.7.1913, αλλά έφθασε στη Δράμα στις 12.7.1913 και συντέλεσε πάρα πολύ στην πρώτη διοικητική οργάνωση του νομού Δράμας, βοηθούμενος από τον διορισθέντα στις 19.7.1913 πρώτο γραμματέα της Νομαρχίας, δικηγόρο Σερρών Νικόλαο Δ. Γουσίδη.
Μετατέθηκε στη Δράμα από τη Νομαρχία Χανίων και συνεπώς ήταν πρόσωπο της απόλυτης εμπιστοσύνης του πρωθυπουργού Ελευθερίου Βενιζέλου. Η επίσημη ίδρυση του νομού Δράμας έγινε πολύ αργότερα, την 1.4.1915 με το Βασιλικό Διάταγμα της 31.3.1915 (Φ.Ε.Κ. τεύχος Α΄, 120/1915).

Διορίστηκε ξανά νομάρχης Δράμας & Καβάλας την 16.1.1919 (Φ.Ε.Κ. τεύχος Γ΄, 8/1919), μετά την απελευθέρωση της πόλης από τη δεύτερη βουλγαρική κατοχή (1916-1918). Έφτασε στη Δράμα τις 9.4.1919 και παρέλαβε από τον προηγούμενο νομάρχη Νικόλαο Ι. Μπακόπουλο. Παρέμεινε στη θέση αυτή μέχρι τις 9.10.1919 (Φ.Ε.Κ. τεύχος Γ΄, 231/1919). Στις 12.11.1922 διορίστηκε νομάρχης στη Γενική Διοίκηση Κρήτης.

Αργότερα είχε διοριστεί Νομάρχης Κοζάνης.

Στη διάρκεια της εδαφικής επέκτασης της Ελλάδας κατά τις απαρχές των Βαλκανικών Πολέμων και μετά τον Α΄ Παγκόσμιο Πόλεμο, ο Βενιζέλος, ανήσυχος για την εξασφάλιση της εμπιστοσύνης και της πίστεως στην ελληνική εξουσία εκ μέρους των πολυάριθμων πληθυσμιακά Μουσουλμάνων της Μακεδονίας και της Θράκης, συχνά διόριζε Κρητικούς Μουσουλμάνους τους οποίους ο ίδιος γνώριζε προσωπικά και εμπιστευόταν σε υψηλές διοικητικές θέσεις σε περιοχές με έντονη την παρουσία Μουσουλμάνων. Το 1919, ο Ναΐπ Ζαντέ κατείχε σημαντική θέση εντός της διοικήσεως της Ζώνης της Σμύρνης, προτού διοριστεί ως ο μοναδικός Νομάρχης Αδριανουπόλεως το 1920-1922., ενώ στη συνέχεια Νομάρχης του Λασιθίου στην Κρήτη, θέση την οποία και διατήρησε έως την υποχρεωτική ελληνοτουρκική ανταλλαγή πληθυσμών του 1923.

Ήταν υποψήφιος στις εκλογές του 1915 με το Κόμμα Φιλελευθέρων του Ελευθέριου Βενιζέλου με τον οποίο διατηρούσε και προσωπική φιλία. 

Από τον Μάρτιο έως τον Μάιο του 1924 υπηρέτησε ως Νομάρχης Ροδόπης.
Σλόμπονταν Μπόσκαν

Ο Σλόμπονταν Μπόσκαν (γεννημένος στις 18 Αυγούστου 1975) είναι Σέρβος προπονητής πετοσφαίρισης και εργάζεται για τον Ολυμπιακό Πειραιώς. Έχει ύψος 197 εκ και έχει αγωνιστεί σαν πετοσφαιριστής στα πρωταθλήματα της Σερβίας, της Ιταλίας, της Ελλάδας, της Γαλλίας, της Τουρκίας και του Μαυροβουνίου. Υπήρξε και διεθνής με την εθνική ομάδα της Σερβίας.
Sock-Cess

Το Sock-Cess είναι μια συλλογή τραγουδιών από τους Red Hot Chili Peppers. Κυκλοφόρησε το 1989 από την EMI, για προωθητικούς λόγους, μόνο στο Ηνωμένο Βασίλειο. Το άλμπουμ περιέχει κομμάτια από τους 4 πρώτους δίσκους του συγκροτήματος.
Ντέγιαν Μπρντζόβιτς

Ο Ντέγιαν Μπρντζόβιτς ("Дејан Брђовић", 21 Φεβρουαρίου 1966 - 21 Δεκεμβρίου 2015) ήταν Σέρβος διεθνής αθλητής της πετοσφαίρισης.
Ιορδάνης Σαπουτζόγλου

Ο Ιορδάνης Σαπουτζόγλου (1924-1947) ήταν Έλληνας αντιστασιακός, μέλος της ΟΠΛΑ Θεσσαλονίκης.
Κώστας Ορφανός

Ο Κώστας Ορφανός (γενν. 22 Αυγούστου 1956) είναι Έλληνας παλαίμαχος διεθνής ποδοσφαιριστής που αγωνιζόταν ως επιθετικός.
Χρήστος Αφρουδάκης

Ο Χρήστος Αφρουδάκης (γεννημένος στις 23 Μαΐου 1984) είναι Έλληνας διεθνής υδατοσφαιριστής. Έχει ύψος 188εκ και αγωνίζεται στη θέση του περιφερειακού. Από το 2009 υπηρετεί στο Πυροσβεστικό Σώμα και σήμερα κατέχει τον βαθμό του Υποπυραγού.
Επαρχία Γιανκίουε

[[Λίμνη Γιανκίουε]] και το [[Ηφαίστειο Οσόρνο]]
right||thumb|205px|Θέση στην Περιοχή Λος Λάγος
Η Επαρχία Γιανκίουε (ισπανικά: "Provincia de Llanquihue") είναι μια από τέσσερις επαρχίες της χιλιανής περιφέρειας Λος Λάγος (X). Η πρωτεύουσά της είναι το Πουέρτο Μοντ. Η δεύτερη μεγαλύτερη λίμνη της Χιλής, η Λίμνη Γιανκίουε, βρίσκεται στην επαρχία αυτή, καθώς επίσης και τέσσερα ηφαίστεια, τα Οσόρνο, Καλμπούκο, Πουντιαγούδο και Σέρρο Τροναδόρ.

Ο ευρωπαϊκός αποικισμός του Γιανκίουε άρχισε το 1852, όταν Γερμανοί ενθαρρύνθηκαν να μεταναστεύσουν στην νότια Χιλή.

Η περιοχή είναι γνωστή για την ομορφιά του φυσικού περιβάλλοντός της, καθώς επίσης και για τα τρόφιμα και τα θαλασσινά από τους λιμένες Πουέρτο Μοντ και Καλμπούκο.

Ως επαρχία, το Γιανκίουε είναι μια διοικητική διαίρεση του δεύτερου επιπέδου της Χιλής, κυβερνάται από ένα δήμο για κάθε συστατική κοινότητα. Το Πουέρτο Μοντ είναι η επαρχιακή πρωτεύουσα. Ο επαρχιακός κυβερνήτης διορίζεται από τον Πρόεδρο της Χιλής.
Μάρντι Κόλινς

Ο Μορίς Ρόντνει "Μάρντι" Κόλινς, ή απλώς Μάρντι Κόλινς (γεννημένος στις 4 Αυγούστου 1984) είναι Αμερικανός επαγγελματίας καλαθοσφαιριστής. Έχει ύψος 1,98 μ. και αγωνίζεται τόσο ως σμολ φόργουορντ όσο και ως πάουερ φόργουορντ.
FishBase

Η FishBase είναι η μεγαλύτερη και ευρύτερα χρησιμοποιούμενη διαδικτυακή βάση δεδομένων για τα ενήλικα ψάρια. Με την πάροδο του χρόνου, έχει "εξελιχθεί σε ένα δυναμικό και ευέλικτο οικολογικό εργαλείο" που αναφέρεται ευρέως σε επιστημονικές δημοσιεύσεις. 

Η "FishBase" παρέχει αναλυτικά στοιχεία για κάθε είδος, συμπεριλαμβανομένων πληροφοριών για την ταξινομία, γεωγραφική κατανομή, βιομετρία και μορφολογία, συμπεριφορά και ενδιαιτήματα, οικολογία και πληθυσμιακή δυναμική καθώς και αναπαραγωγικά, μεταβολικά και γενετικά δεδομένα. Παρέχει επίσης πρόσβαση σε εργαλεία όπως οικολογικές πυραμίδες, κλειδιά ταυτοποίησης, βιογεωγραφικά μοντέλα και στοιχεία αλιευτικής παραγωγής ανά οικοσύστημα, καθώς και άμεσους συνδέσμους, σε επίπεδο είδους, προς αντίστοιχες πληροφορίες σε άλλες βάσεις δεδομένων όπως οι "LarvalBase", "GenBank", " Catalog of Fishes" και η "Κόκκινη Λίστα της IUCN". 

Η "FishBase" περιλαμβάνει (Ιανουάριος 2014) περιγραφές για πάνω από 32.700 είδη και υποείδη ψαριών, 302.100 κοινά ονόματα σε σχεδόν 300 γλώσσες (μεταξύ των οποίων και στα ελληνικά), 53.400 εικόνες και 49.500 παραπομπές σε επιστημονικά συγγράμματα, και έχει πάνω από 2.090 συνεργάτες.
Ο διαδικτυακός τόπος της "FishBase" δέχεται πάνω από 30 εκατομμύρια αιτήσεις "(hits)" τον μήνα.
Στάικος Βεργέτης

Ο Στάικος Βεργέτης (11 Ιουλίου 1976, Τρίπολη) είναι Έλληνας πρώην ποδοσφαιριστής και νυν προπονητής ποδοσφαίρου, ο οποίος αυτήν τη στιγμή εργάζεται ως προπονητής του ΟΦΙ.

Αποτέλεσε τον πρώτο προπονητή στην ιστορία του Αστέρα Τρίπολης που τον οδήγησε σε φάση ομίλων ευρωπαϊκής διοργάνωσης, συγκεκριμένα του Γιουρόπα Λιγκ την αγωνιστική περίοδο 2014–15.
Τάκης Μίχαλος

Ο Τάκης Μίχαλος (3 Οκτωβρίου 1947 — 3 Ιανουαρίου 2010) ήταν Έλληνας παλαίμαχος διεθνής υδατοσφαιριστής καθώς και προπονητής υδατοσφαίρισης.
Road Trippin' Through Time

Το Road Trippin' Through Time είναι μια συλλογή τραγουδιών από τους Red Hot Chili Peppers. Κυκλοφόρησε για προωθητικούς λόγους στις 5 Μαΐου του 2011 μέσω της Warner Bros. Records. Περιέχει τραγούδια της περιόδου 1991-2006.
Βοντβίλ

Το Βοντβίλ (γαλ. "vaudeville") είναι θεατρικό είδος που γνώρισε μεγάλη δημοφιλία στις Ηνωμένες Πολιτείες Αμερικής και στον Καναδά από τα τέλη του 19ου αιώνα μέχρι τις αρχές της δεκαετίας του 1930.

Η ετυμολογία του όρου δεν είναι γνωστή με βεβαιότητα. Θεωρείται πως προέρχεται από τη γαλλική έκφραση "val-de-Vire" (ή "vau-de-Vire") που σημαίνει «πεδιάδα του Βιρ» και αναφέρεται στον ομώνυμο ποταμό της Νορμανδίας. Αυτός ήταν και ο τόπος γέννησης του ποιητή Ολιβιέ Μπασελέν ο οποίος συνέθετε λαϊκά τραγούδια που αποκαλούσε «τραγούδια του βο ντε Βιρ» (γαλ. "chansons du vau-de-Vire"). Στα τέλη του 17ου αιώνα, τέτοιου είδους μουσικές συνθέσεις, διανθισμένες με θεατρικά δρώμενα αποτελούσαν τα λεγόμενα βοντβίλ. Σύμφωνα με μια διαφορετική ετυμολογία, ο όρος προέρχεται από την έκφραση «φωνές της πόλης» (γαλ. "voix de ville") και κατ’ επέκταση οι ρίζες του βοντβίλ εντοπίζονται στο Παρίσι.

Τον 18ο αιώνα ο όρος δήλωνε ένα θεατρικό έργο το οποίο ξεφεύγοντας από τα παραδοσιακά πλαίσια πρότυπα, σατίριζε τα ήθη. Ο ίδιος ο Μότσαρτ χαρακτήρισε βοντβίλ το μελόδραμά του "Απαγωγή από το Σεράι", ενώ τον 19 αιώνα σήμαινε μια σπινθηροβόλα κωμωδία στην οποία διέπρευσε ο Ζωρζ Φεντώ.

Στα τέλη του 19ου αιώνα εξελίχθηκε σε δημοφιλέστατο είδος του αμερικανικού λαϊκού θεάτρου, που συνδύαζε μουσική, χορό, ταχυδακτυλουργίες, ακροβατικά και θεατρικά σκετς, μικρή όμως συσχέτιση φαίνεται να είχε με το γαλλικό είδος ως προς το περιεχόμενό του.